Elvedin Nezirović
<s>Elvedin Nezirović (Mostar, 12. novembar 1976.) bosanskohercegovački je književnik i novinar.</s>

<s>Biografija 
Rođen je u Mostaru, ali je zbog prerane očeve smrti prvih sedam godina života proveo kod majčinih roditelja, u selu Crnići, nedaleko od Stoca.</s><s>Školovao se u rodnom gradu, gdje je završio Pedagošku akademiju, Odsjek za bosanski jezik i književnost, te Fakultet humanističkih nauka, Odsjek za engleski jezik i književnost.</s><s>Godine 2002. objavio je prvu zbirku poezije pod nazivom Bezdan.</s><s>Pjesme i književne tekstove objavljivao je u najeminentnijim književnim časopisima na prostoru bivše Jugoslavije, od zagrebačkog Knjigomata do beogradskog Balkanskog književnog glasnika i zrenjaninske Ulaznice, mostarskog Mosta i Motrišta, pa sve do Sarajevskih sveski.</s><s>Knjiga Boja zemlje, objavljena u izdanju "Lagune" iz Beograda, njegov je prvi roman.</s><s>Pjesme su mu prevedene na engleski, italijanski i turski jezik.</s>

<s>Direktor je Muzičkog centra "Pavarotti" u Mostaru.</s><s>Član je Društva pisaca BiH i P.E.N. centra BiH.</s>

<s>Nagrade 
 Treća nagrada "Zija Dizdarević" za najbolju kratku priču (2009)
 Nagrada Izdavačke kuće "Laguna" za najbolju kratku priču (2011)
 Nagrada "Esad Eso Sadiković" za najbolju kratku priču (2013)
 Druga nagrada "Musa Ćazim Ćatić" za najbolju pjesmu (2015)
 Nagrada Centra za mir i multietničku saradnju Mostar – ''Mimar mira'', za ukupan doprinos izgradnji mira, suživota i međunacionalnog povjerenja u poslijeratnom periodu (2017)</s>

<s>Bibliografija 
 Bezdan, poezija (Društvo pisaca BiH, podružnica HNK, Mostar, 2002)
 Zvijer iz hotelske sobe, poezija ("Liber", Beograd, 2009)
 Toliko o tome, priče ("Dobra knjiga", Sarajevo, 2013)
 Boja zemlje, roman ("Laguna", Beograd, 2016)
 Propovijedanje bluesa, poezija ("Vrijeme", Zenica, 2017)</s>

<s>Reference</s>

<s>Vanjski veze 
 "Književnici, ali i umjetnici općenito, potisnuti su kod nas na margine" – intervju, bljesak.info
 "Mostar je i dalje u komi" – intervju, Politika
 Elvedin Nezirović, "Propovijedanje bluesa" 
 Goran Sarić, "Boja samoće", o romanu Boja zemlje Elvedina Nezirovića
 Amila Kahrović-Posavljak, "Boje rastakanja", o romanu Boja zemlje Elvedina Nezirovića</s>

<s>Bosanskohercegovački pisci
Bosanskohercegovački novinari
Biografije, Mostar</s>

